

На основу Закона о стечају и Националног стандарда  о начину и поступку уновчења имовине стечајног дужника, Агенција за лиценцирање стечајних управника као стечајни управник стечајног дужника:

„КСР БЕОГРАДТУРС“ доо Београд – у стечају 
ул. Немањина бр. 4/XIV 
доставља

ПОЗИВ ЗА ДОСТАВЉАЊЕ ПОНУДА

за

Пружање услуга процене вредности „КСР БЕОГРАДТУРС“ доо Београд – у стечају, ул. Немањина бр. 4/XIV

и то
· процене вредности имовине ликвидационом методом
· процене вредности правног лица 
(правно лице проценити применом методе ликвидационe вредности или другом методом која је у складу са Међународним стандардима процене и  Међународним рачуноводственим стандардима, а којом се обезбеђује највећа вредност за повериоце).

1. Увод

Стечајни управник стечајног дужника „КСР БЕОГРАДТУРС“ доо Београд – у стечају, ул. Немањина бр. 4/XIV спроводи поступак одабира најбољег понуђача:
за пружање услуга процене ликвидационе вредности имовине и процене вредности правног лица, и позива све заинтересоване понуђаче који испуњавају услове наведене у овом позиву да доставе своје понуде. 

2. Сврха процене

Сврха процене је да се на основу процене ликвидационе вредности имовине и процене вредности  стечајног дужника као правног лица, утврди стратегија продаје у циљу остварења највеће продајне вреднoсти у стечајном поступку над стечајним дужником „КСР БЕОГРАДТУРС“ доо Београд – у стечају, ул. Немањина бр. 4/XIV

3. Извештај о процени

По завршетку посла, понуђач је дужан да стечајном дужнику као наручиоцу, достави детаљан извештај у електронској форми и 3 примерка у писaној форми, који ће морати да садржи следеће:

· Прецизно означен предмет процене, дефиницију вредности уз опис метода коришћених  у извештају о процени,
· правно мишљење у вези правног статуса имовине која је предмет процене, на основу прибављене документације, ближе описано у нацрту уговора;
· Закључак о процењеној ликвидационој вредности имовине стечајног дужника и закључак о процењеној  вредности стечајног дужника као правног лица;
· процену сврсисходности продаје стечајног дужника као правног лица у односу на продају стечајног дужника у деловима

4. Метод процене

Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.
. 
5. Информације за понуђаче

Заинтересовани понуђачи, односно овлашћени представници, могу понуде поднети и предати до 03.12.2021. године до 14 часова на адресу канцеларије повереника стечајног управника ПР стечајни управник Предраг Алавања, ул. Мајора Зорана Радосављевића бр. 323В, 11273 Земун.

Понуђачи додатне информације могу добити од повереника Предрага Алавање на тел: 063/84-85-949 или е маил: predragalavanja@gmail.com. 

Понуде доставити у два примерка у затвореној коверти са назнаком Пружање услуга процене вредности имовине „КСР БЕОГРАДТУРС“ доо Београд – у стечају ликвидационом методом  и пружање услуга процене вредности „КСР БЕОГРАДТУРС“ доо Београд – у стечају као правног лица.

Понуда треба да садржи:

· Доказе о испуњености услова из тачке 6. овог огласа;
· Имена чланова ужег тима који ће радити процену са задужењима и референцама;
· Рок у којем ће завршити процену;
· Цену за пружену услугу исказану искључиво у динарима;

Уз понуду доставити:
· Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
· Доказе о стручности;
· Референце досадашњег рада.

Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.
Све понуде се достављају на српском језику.
При избору понуђача узима се у обзир, осим финансијске понуде, и стручност, референце и други елементи понуде који су од значаја за вршење конкретне процене. Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити обавештење.

6. Услови конкурисања 

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
· Да је регистрован за обављање делатности код надлежног органа;
· Лиценца за обављање послова овлашћеног проценитеља;
· Да испуњава квалификационе услове, односно да располаже довољним кадровским и техничким капацитетом за вршење услуге из понуде.
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

7. Плаћање
	
Наручилац ће исплату уговорене цене за извршену услугу извршити након уновчења имовине која је предмет процене.




Стечајни управник 
Агенција за лиценцирање
 стечајних дужника 
Повереник Предраг Алавања
